Diit 47
Ruey Ɣɔaa ni Kuoth
(Dit gan Kora)
1
Patdɛ tetkun, yɛn döör diaal!
Puanyɛ Kuoth kɛ diit tɛthkä
lɔaac kɛ jɔw mi di̱i̱t!
2
Kɛ ɣöö Kuoth Nhial ni Kuoth
in Dit ni Jɛn ɛ mi gääy naath,
ɛ Kuäär in dit ni jɛn
wi̱i̱ muɔ̱ɔ̱n kɛɛliw.
3
Cɛ kɔn ka̱m juc nath,
kä cɛ kɔn ka̱m rui̱c dööri.
4
Cɛ kɔn mëk mundan
min la liak kui̱ Je-kɔb
in nhɔkɛ.
5
Ci Kuoth rɔ jiɛc kɛ diit
tɛthkä lɔaac,
ɛn Kuoth Nhial cɛ rɔ jiɛc
kɛ jɔw kaaŋä.
6
Këtdɛ Kuoth diit puɔnyä,
kɛ̈tdɛ diit liakä!
Këtdɛ Kuääran diit puɔnyä,
kɛ̈tdɛ diit liakä!
7
Kɛ ɣöö Kuoth ɛ Kuäär wec
muɔ̱ɔ̱n kɛɛliw,
puanyɛ jɛ kɛ diit liakä!
8
Kuoth ɛ rueec dööri,
jɛn tëë nyuurä wi̱i̱
kɔam kuäärädɛ
min rɛl gɔɔydɛ rɔ.
9
Cu ruëëc nath rɔ̱ dol
cukɛ mat kɛ nɛɛ Kuɔth
A-bɛ-ram.
Kä kua̱r wec muɔ̱ɔ̱n kɛ nɛɛ Kuɔth,
liakɛ jɛ ɛlɔ̱ŋ.
